Prijedlog UREDBE EUROPSKOG PARLAMENTA I VIJEĆA o izmjeni Uredbe Vijeća (EZ) br. 1698/2005 o potporama ruralnom razvoju Europskoga poljoprivrednoga fonda za ruralni razvoj (EPFRR) /* COM/2013/0521 final - 2013/0247 (COD) */





OBRAZLOŽENJE 1. KONTEKST PRIJEDLOGA Produženje odstupanja u odnosu na korištenje viših stopa sufinanciranja za države članice kojima prijete ozbiljne poteškoće povezane s financijskom stabilnosti · Razlozi i ciljevi prijedloga Zbog trajne financijske i gospodarske krize nacionalni financijski resursi su pod pritiskom, s obzirom na to da države članice moraju provoditi potrebne politike fiskalne konsolidacije. U tom je kontekstu od posebne važnosti osigurati što veću provedbu programa ruralnog razvoja. Provedba programa često je izazov, pri čemu problemi s likvidnosti nastali zbog fiskalne konsolidacije nisu zanemariv uzrok. To se posebno odnosi na one države članice na koje je financijska kriza najviše utjecala i koje su primile financijsku pomoć u okviru nekog programa prilagodbe. Do danas je sedam zemalja primilo financijsku pomoć i s Komisijom dogovorilo program makroekonomske prilagodbe. Te su zemlje Cipar, Mađarska, Rumunjska, Latvija, Portugal, Grčka i Irska, u nastavku "države unutar programa". Mađarska, Rumunjska i Latvija više ne sudjeluju u programu prilagodbe. Da bi se osiguralo da te države članice (i sve države članice koje u budućnosti mogu imati koristi od takvih programa pomoći) nastave provoditi programe ruralnog razvoja na licu mjesta i isplaćivati financijska sredstva projektima, ovaj prijedlog sadrži odredbe kojima bi se tim državama članicama omogućilo korištenje povećanih stopa sufinanciranja bez izmjene ukupnih sredstava koja su im dodijeljena u okviru politike ruralnog razvoja za razdoblje 2007. - 2013. Na taj će način države članice u kritičnom razdoblju imati pristup dodatnim financijskim sredstvima i olakšat će se nastavak provedbe programa na licu mjesta. · Opći kontekst i odredbe važeće u području politike na koje se odnosi prijedlog Člankom 70. stavkom 4c. Uredbe (EZ) br. 1698/2005 predviđeno je odstupanje radi povećanja maksimalnog iznosa doprinosa Europskog poljoprivrednog fonda za ruralni razvoj (EPFRR) utvrđenog stavcima 3., 4. i 5. istoga članka, do najvećeg mogućeg iznosa od 95 % prihvatljive javne potrošnje u regijama koje su prihvatljive sukladno Cilju konvergencije, najudaljenijim regijama i malim Egejskim otocima, te do 85 % prihvatljive javne potrošnje u ostalim regijama. To se odstupanje trenutačno odnosi samo na izdatke agencija za plaćanja nastale do 31. prosinca 2013. · Usklađenost s ostalim politikama i ciljevima Unije Ovaj je prijedlog usklađen s ostalim prijedlozima i inicijativama koje je Komisija donijela kao odgovor na financijsku krizu. 2. REZULTATI SAVJETOVANJA SA ZAINTERESIRANIM STRANAMA I OCJENE UTJECAJA · Savjetovanje sa zainteresiranim stranama Nije bilo savjetovanja s vanjskim dionicima. · Nabava i upotreba stručnog znanja Nije bilo potrebno koristiti stručno znanje. · Analiza učinka Države članice kojima se pruža financijska pomoć imaju mogućnost predati zahtjev Komisiji za izmjenu programa ruralnog razvoja 2007. – 2013. i iskoristiti odstupanje za primjenu viših stopa sufinanciranja od uobičajenih. Trenutačno Grčka, Irska i Portugal koriste to odstupanje, ali ne u svim slučajevima u najvećoj mogućoj mjeri. S obzirom na to da se ukupna financijska sredstva koja je EPFRR dodijelio državama članicama i predmetnim programima u tom razdoblju neće mijenjati, povećanjem stopa sufinanciranja EU-a u osnovi se smanjuje ukupan iznos javnih doprinosa dostupnih programima ruralnog razvoja tijekom programskog razdoblja. Države članice koje primaju financijsku pomoć trenutačno mogu povećati stope doprinosa EPFRR-a u okviru postojećih programa ruralnog razvoja 2007. - 2013. samo za izdatke nastale do 31. prosinca 2013. (u razdoblju tijekom kojega država članica prima financijsku pomoć), a ne do konačnog datuma prihvatljivosti izdataka, 31. prosinca 2015. Kod izdataka nastalih tijekom novog programskog razdoblja 2014. - 2020. u skladu s člankom 22. Uredbe (EU) br. .../... [Uredba o zajedničkim odredbama] stopa doprinosa EPFRR-a može se povećati za 10 postotnih bodova iznad stope sufinanciranja koja se primjenjuje na svaku mjeru EPFRR-a. Ovaj bi novi sustav kojim će se na ujednačen način povećati sredstva za sve mjere u nekim slučajevima mogao značiti ili sniženje ili povećanje stopa doprinosa EPFRR-a u odnosu na postojeći sustav u skladu s člankom 70. stavkom 4c. Uredbe (EZ) br. 1698/2005. Ako se mogućnost korištenja viših stopa doprinosa EPFRR-a u okviru postojećih programa ruralnog razvoja, predviđena člankom 70. stavkom 4c. Uredbe (EZ) br. 1698/2005, ograniči na razdoblje do kraja 2013. i to samo na razdoblje tijekom kojega država članica prima financijsku pomoć, postoji rizik da će kod predmetnih programa ruralnog razvoja to ozbiljno utjecati na što veće i optimalno korištenje financiranja iz EPFRR-a prije nego što se otvori mogućnost povećanja sredstava u okviru novih programa. 3. PRAVNI ELEMENTI PRIJEDLOGA · Sažetak predloženih mjera Predlažu se izmjene članka 70. stavka 4c. Uredbe (EZ) br. 1698/2005 kojima bi se državama članicama koje primaju financijsku pomoć omogućilo da iskoriste povećanje od 10 postotnih bodova samo za raspoloživa proračunska izdvajanja u programskom razdoblju 2007. - 2013. sve do kraja razdoblja prihvatljivosti te da to potražuju u svojim zahtjevima za konačnu isplatu čak i ako se više ne pruža financijska pomoć. · Pravna osnova Članci 42. i 43. TFEU-a. · Načelo supsidijarnosti Prijedlog je u skladu s načelom supsidijarnosti jer mu je cilj putem EPFRR-a pružiti veću potporu određenim državama članicama koje imaju ozbiljnih poteškoća, posebno u odnosu na gospodarski rast i financijsku stabilnost, te je došlo do pogoršanja stanja njihovog deficita i duga, između ostalog i zbog međunarodnog gospodarskog i financijskog okruženja. U tom je kontekstu potrebno uspostaviti privremeni mehanizam na razini Unije kojim se dozvoljavaju odstupanja od uobičajenih stopa sufinanciranja EPFRR-a. · Načelo proporcionalnosti Prijedlog je u skladu s načelom proporcionalnosti: Produženje primjene viših stopa sufinanciranja proporcionalno je dugotrajnoj gospodarskoj krizi i ostalim naporima poduzetim u svrhu pomoći tim državama članicama. · Izbor instrumenata Predloženi instrument: izmjena postojeće uredbe. Komisija je istražila manevarski prostor koji dopušta pravni okvir i s obzirom na dosadašnje iskustvo smatra da je potrebno predložiti izmjenu Uredbe (EZ) br. 1698/2005. 4. PRORAČUNSKE IMPLIKACIJE Nema utjecaja na odobrena sredstva za preuzete obveze, s obzirom na to da se ne predlaže izmjena najvećih mogućih iznosa financiranja EPFRR-a predviđenih Operativnim programima za programsko razdoblje 2007. - 2013. Potreba za odobrenim sredstvima za plaćanje u proračunu za 2014. može se, međutim, povećati za 90 milijuna EUR ako države članice nastave primjenjivati povećane stope sufinanciranja. Ovisno o tome koliko države članice žele koristiti ovu mjeru te uzimajući u obzir razvoj događaja povezan sa zahtjevima za privremena plaćanja, Komisija će provjeriti stanje i, ako je potrebno, razmotriti odgovarajuće mjere. 2013/0247 (COD) Prijedlog UREDBE EUROPSKOG PARLAMENTA I VIJEĆA o izmjeni Uredbe Vijeća (EZ) br. 1698/2005 o potporama ruralnom razvoju Europskoga poljoprivrednoga fonda za ruralni razvoj (EPFRR) EUROPSKI PARLAMENT I VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegove članke 42. i 43., uzimajući u obzir prijedlog Europske komisije, nakon prosljeđivanja nacrta zakonodavnog akta nacionalnim parlamentima, uzimajući u obzir mišljenje Europskog gospodarskog i socijalnog odbora[1], uzimajući u obzir mišljenje Odbora regija[2], djelujući u skladu s redovnim zakonodavnim postupkom, budući da: (1) Besprimjerna globalna financijska i gospodarska kriza ozbiljno je naškodila gospodarskom razvoju i financijskoj stabilnosti te uzrokovala snažno propadanje financijskih i gospodarskih uvjeta u više država članica. Određene države članice proživljavaju ozbiljne poteškoće ili postoji opasnost od njihovog nastajanja prije svega zbog problema gospodarskog rasta i financijske stabilnosti te pogoršanja stanja njihovog deficita i duga, između ostalog i zbog međunarodnog gospodarskog i financijskog okruženja. (2) Iako su već poduzete važne mjere za poništavanje negativnih učinaka krize, uključujući izmjene zakonodavnog okvira, učinak financijske krize na realno gospodarstvo i dalje je značajan i pritisak na nacionalne financijske resurse sve je veći. (3) S obzirom na ozbiljne poteškoće povezane s financijskom stabilnosti s kojima se brojne države članice i dalje suočavaju, a da bi se tijekom prijelaza s postojećeg na novo programsko razdoblje dopuštanjem maksimalnog korištenja dostupnih financijskih sredstava iz EPFRR-a ograničili negativni učinci tih poteškoća, trajanje odstupanja kojim se povećavaju maksimalne stope doprinosa EPFRR-a predviđene člankom 70. stavkom 4c. Uredbe Vijeća (EZ) br. 1698/2005[3] treba se produžiti do konačnog datuma prihvatljivosti troškova za programsko razdoblje 2007. - 2013., 31. prosinca 2015. (4) Mogućnost povećanja privremenih plaćanja i konačnih isplata iznad uobičajene stope sufinanciranja ne bi se trebala ograničiti na vremensko razdoblje tijekom kojega država članica prima financijsku pomoć u skladu s Uredbom (EU) br. 407/2010, Uredbom (EZ) br. 332/2002 ili Ugovorom o Europskom stabilizacijskom mehanizmu jer je država članica i dalje suočena s ozbiljnim poteškoćama u osiguravanju sufinanciranja iz nacionalnog proračuna, čak i nakon završetka financijske pomoći. (5) U skladu sa zaključcima Europskog vijeća od 7. do 8. veljače 2013. i kako je predviđeno člankom 22. [Uredba o zajedničkim odredbama], stopa sufinanciranja uvećana za 10 postotnih bodova primjenjivat će se u odnosu na programsko razdoblje 2014. - 2020. do 30. lipnja 2016., kada će se ponovno preispitati mogućnost povećanja. S obzirom na to da se programska razdoblja 2007. - 2013. i 2014. - 2020. preklapaju, državama članicama koje primaju financijsku pomoć u ta dva razdoblja potrebno je osigurati usklađen i jedinstven pristup. Stoga bi države članice koje primaju financijsku pomoć trebale moći koristiti povećanje stope sufinanciranja do kraja razdoblja prihvatljivosti te ga potraživati u svojim zahtjevima za konačnom isplatom čak i ako se više ne pruža financijska pomoć. (6) S obzirom na to da se rok utvrđen člankom 70. stavkom 4c. podudara sa završetkom programskog razdoblja i odgovarajućim programskim i postupovnim zahtjevima, primjereno je da Uredba stupi na snagu na dan objave u Službenom listu Europske unije. (7) Uredbu (EZ) br. 1698/2005 treba stoga na odgovarajući način izmijeniti, DONIJELI SU OVU UREDBU: Članak 1. Članak 70. stavak 4c. Uredbe (EZ) br. 1698/2005 mijenja se kako slijedi: (a) U prvom podstavku, uvodni dio zamjenjuje se sljedećim: „Odstupajući od maksimalnih iznosa utvrđenih stavcima 3., 4. i 5. doprinos EPFRR-a može se povećati do najviše 95% prihvatljive javne potrošnje u regijama koje su prihvatljive sukladno Cilju konvergencije, najudaljenijim regijama i malim Egejskim otocima, te 85 % prihvatljive javne potrošnje u ostalim regijama. Te se stope primjenjuju na prihvatljive troškove iznova podnesene u svakoj potvrđenoj izjavi o troškovima, ako država članica nakon [Ured za službene publikacije Europskih zajednica (OPOCE) unesite datum stupanja na snagu ove Uredbe] ispunjava jedan od sljedećih uvjeta: ” (b) Drugi podstavak zamjenjuje se sljedećim: „Država članica koja želi iskoristiti odstupanje predviđeno prvim podstavkom mora podnijeti zahtjev Komisiji za odgovarajuću izmjenu njezinog programa ruralnog razvoja. Odstupanje se primjenjuje od trenutka kada Komisija odobri izmjenu programa.” Članak 2. Ova Uredba stupa na snagu na dan objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu, Za Europski parlament Za Vijeće Predsjednik Predsjednik ZAKONODAVNI FINANCIJSKI IZVJEŠTAJ FINANCIJSKI IZVJEŠTAJ || AGRI/I1/2013/1278200 6.20.2013.6 || DATUM: 17. 5. 2013. 1. || STAVKA PRORAČUNA: 05 04 Ruralni razvoj || 2. || NASLOV: Prijedlog UREDBE EUROPSKOG PARLAMENTA I VIJEĆA o izmjeni Uredbe Vijeća (EZ) br. 1698/2005 o potporama ruralnom razvoju Europskoga poljoprivrednoga fonda za ruralni razvoj (EPFRR) 3. || PRAVNA OSNOVA: Članak 43. stavak 2. Ugovora o funkcioniranju Europske unije 4. || CILJEVI: Ovom se Uredbom odstupanje kojim se državama članicama koje primaju financijsku pomoć omogućava povećanje stopa doprinosa EPFRR-a do 95 % u regijama koje su u skladu s Ciljem konvergencije, najudaljenijim regijama i malim Egejskim otocima, te do 85 % prihvatljive javne potrošnje u ostalim regijama, produžava do kraja 2015. 5. || FINANCIJSKE IMPLIKACIJE || RAZDOBLJE OD 12 MJESECI (u milijunima EUR) || TEKUĆA FINANCIJSKA GODINA 2013. (u milijunima EUR) || SLJEDEĆA FINANCIJSKA GODINA 2014. (u milijunima EUR) 5.0 || RASHODI - NA TERET PRORAČUNA EU-a (POVRATI/INTERVENCIJE) - NACIONALNA TIJELA - OSTALI || || || OSPO: - OSP: + 90 5.1 || PRIHODI - VLASTITA SREDSTVA EU-a (PRISTOJBE/CARINE) - NACIONALNI || || || || || 2015. || 2016. || 2017. || 2018. 5.0.1 || PREDVIĐENI RASHODI || || || OSP: - 90 || 5.1.1 || PREDVIĐENI PRIHODI || || || || 5.2 || NAČIN IZRAČUNAVANJA: - 6.0 || MOŽE LI SE PROJEKT FINANCIRATI ODOBRENIM SREDSTVIMA IZ ODGOVARAJUĆEG POGLAVLJA TEKUĆEG PRORAČUNA? || nije dostupno 6.1 || MOŽE LI SE PROJEKT FINANCIRATI PRIJENOSOM SREDSTAVA IZ JEDNOG POGLAVLJA TEKUĆEG PRORAČUNA U DRUGO? || nije dostupno 6.2 || HOĆE LI BITI POTREBAN DODATNI PRORAČUN? || NE 6.3 || HOĆE LI BITI POTREBNO UNIJETI ODOBRENA SREDSTVA U BUDUĆE PRORAČUNE? || NE NAPOMENE: Izmjena Uredbe 1698/2005 neće imati financijskog učinka na odobrena sredstva za preuzete obveze jer globalna omotnica i godišnja raščlamba za ruralni razvoj ostaju nepromijenjene. Kod plaćanja bi produženje odstupanja kojim se omogućava primjena viših stopa sufinanciranja moglo uzrokovati povećanje povrata sredstava predmetnoj državi članici. Prijedlog neće imati učinka u 2013. godini. Na temelju najnovijih dostupnih predviđenih plaćanja iz država članica može se procijeniti da će dodatna plaćanja za 2014. iznositi oko 90 milijuna EUR (u usporedbi sa stanjem gdje primjena viših stopa završava 2013.). Taj će se iznos nadoknaditi pri zatvaranju programa, najvjerojatnije 2017. Ovisno o tome koliko države članice žele koristiti ovu mjeru te uzimajući u obzir razvoj događaja povezan sa zahtjevima za privremena plaćanja, Komisija će provjeriti stanje i, ako je potrebno, razmotriti odgovarajuće mjere. [1] SL C, , str. . [2] SL C, , str. . [3] SL L 277, 21.10.2005., str. 1.